Na osnovu Programa utroška sredstava Ministarstva za privredu Bosansko-podrinjskog kantona Goražde „Progam unapređenja usluga javnih komunalnih preduzeća u Bosansko-podrinjskom kantonu Goražde“za 2023.godinu, broj: 04-11-1073-2/23 od 25.05.2023. godine, Programa o izmjenama i dopunama Programa utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u Bosansko-podrinjskom kantonu Goražde“ za 2023. godinu, broj: 04-11-2280-4/23 od 10.10.2023. godine i Programa o izmjenama i dopunama Programa utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u Bosansko-podrinjskom kantonu Goražde“ za 2023. godinu, broj: 04-11-1759-19/23 od 22.12.2023. godine, utvrđenog na ekonomskom kodu 614400 (HAP 001)–Subvencije javnim preduzećima, Ministarstva za privredu za 2023. godinu, Ministarstvo za privredu Bosansko-podrinjskog kantona Goražde ***o b j a v lj u j e:***

**J A V N I  P O Z I V**

*za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u područja Bosansko-podrinjskom kantonu Goražde“ za 2023.godinu i Programa o izmjenama i dopunama Programa utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u Bosansko-podrinjskom kantonu Goražde“ za 2023.godinu*

**I PREDMET NATJEČAJA**

Predmet javnog poziva, je prikupljanje projekata Javnih preduzeća sa područja Bosansko-podrinjskog kantona Goražde, koja vrše upravljanje, zaštitu, održavanje objekata i obavljanje komunalnih i drugih djelatnosti od javnog interesa za Bosansko-podrinjski kanton Goražde.

II **NAZIV POSEBNOG CILJA PROGRAMA**

Poseban cilj je osiguranje podrške javnim preduzećima osnovanim u 2023. godini koja vrše: upravljanje, zaštitu, održavanje objekata i obavljanje komunalnih i drugih djelatnosti od javnog interesa za Bosansko-podrinjski kanton Goražde. Takođe cilj ovog programa je podrška u vidu sufinansiranja troškova vezanih za prvu registraciju djelatnosti, računovodstvene usluge, troškove opremanja kancelarijskog prostora, nabavci kancelarijske i IT opreme, mašina, alata i neophodne opreme za obavljanje registrovane djelatnosti, troškova plata i doprinosa kao i ostalih troškova vezanih za održivost javnog preduzeća.

**III CILJEVI I APLIKANTI**

Aplikanti mogu podnijeti aplikacije za Projekte za ostvarivanje subvencija po ovom programu u skladu sa općim i posebnim uslovima.

**IV POTREBNA SREDSTVA**

 Potrebna sredstva za provođenje ovog javnog poziva su u iznosu od **180.000 KM**.

Maksimalni iznos granta za finsiranje ili sufinansiranje projekata iz sredstava ovog programa su definisani kako je prikazano:

* Podrška Javnim preduzećima, koja vrše upravljanje, zaštitu, održavanje objekata i obavljanje komunalnih i drugih djelatnosti od javnog interesa za Bosansko-podrinjski kanton Goražde.

Po ovoj komponenti planiran je ukupan budžet od 180.000 KM

**V KRITERIJI ZA RASPODJELU SREDSTAVA**

**Opći uslovi za učešće u programu:**

* da su registrovani kao Javna preduzeća u 2023. godini u skladu sa odredbama Zakona o javnim preduzećima (Službene novine FBiH,broj: 8/05,81/08 i 22/09) i Zakona o privrednim društvima (Službene novine FBiH,broj: 81/17 i 75/21);
* da imaju registraciju i sjedište na prostoru Bosansko-podrinjskog kantona Goražde;
* uvjerenje o registraciji poreznog obveznika.

**Evaluacija za dostavljanje prijedloga projekata:**

Evaluacija aplikacija se provodi na osnovu administrativne provjere projektne dokumentacije iz koje će se evidentirati indikatori: kvalitet urađenog projekta, ciljevi kroz realizaciju projekta (proizvodni ili administarativni), broj uposlenih u javnim preduzećima i specifičnost korištenja usluga ili radova. Komisija će procjenjivati vrijednost gore navedenih indikatora i o tome dati konačnu ocjenu.

**VI PRAVO UČEŠĆA**

Pravo učešća za korištenje sredstava imaju Javna preduzeća sa područja Bosansko-podrinsjog kantona Goražde, koja vrše upravljanje, zaštitu, održavanje objekata i obavljanje komunalnih i drugih djelatnosti od javnog interesa za Bosansko-podrinjski kanton Goražde.

VII OBAVEZNI PRILOZI

Uz aplikacioni obrazac za projekte, obavezni prilozi su:

* Rješenje o registraciji;
* Uvjerenje o registraciji poreznog obveznika – ID broj;
* Uvjerenje (potvrda) ili izjava da bankovni račun nije u blokadi;

Uvjerenja ne smiju biti starija od 3 (tri) mjeseca računato od dana podnošenja zahtjeva, a kopije Uvjerenja i drugih dokumenata moraju biti ovjerene te ovjera ne smije biti starija od 3 (tri) mjeseca.

**VIII OBRAZAC APLIKACIONE FORME ZA PROJEKTE**

Obrazac aplikacione forme za projekte je sastavni dio Javnog poziva.

**IX PREUZIMANJE JAVNOG POZIVA**

Javni poziv sa Aplikacionim obrascima za projekte kao i Programe Ministarstva za privredu Bosansko-podrinjskog kantona Goraže mogu se preuzeti u prostorijama Ministarstva za privredu Bosansko–podrinjskog kantona Goražde, ulica Maršala Tita br. 5, kao i na Službenoj internet stranici Vlade Bosansko – podrinjskog kantona Goražde [www.bpkgo.ba](http://www.bpkgo.ba).

**X TROŠKOVI PROGRAMA-PROJEKTA**

U postupku Javnog poziva Ministarstvo za privredu Bosansko-podrinjskog kantona Goražde ne snosi nikakve troškove učesnicima natjecanja, te zadržava pravo da projekat-program prihvati u cijelosti, djelomično ili ga potpuno odbije, poništi javni poziv ili odbaci sve projekte-programe u bilo koje vrijeme prije sklapanja Ugovora. Prispjela dokumentacija o programima - projektima se ne vraća.

XI OSTALE ODREDBE

Sa kandidatima čiji se projekt-program prihvati, Ministarstvo za privredu će potpisati Ugovor o implementiranju dodijeljenih sredstava, kojim će biti preciziran način i dinamika korištenja odobrenih sredstava, te nadzor nad utroškom istih u namijenjene svrhe.

Sve dopunske informacije vezane za Javni poziv mogu se dobiti svakim radnim danom

putem telefona broja 038/228-640 od 08,00 do 16,00 sati.

**XII PODNOŠENJE PRIJAVA**

Aplikacioni obrazac sa programom – projektom i traženim prilozima dostavlja se u zatvorenoj koverti na protokol Ministarstva za privredu na adresu:

**Ministarstvo za privredu Bosansko-podrinjskog kantona Goražde**

**ul. Višegradska 2a, Goražde 73000, sa naznakom: Za Javni poziv za odabir korisnika sredstava po Programu utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća“ i Programu o izmjenama i dopunama Programa utroška sredstava Ministarstva za privredu Bosansko-podrinjskog kantona Goražde „Program unapređenja usluga javnih komunalnih preduzeća u Bosansko-podirnjskom kantonu“ za 2023. godinu**

 **„NE OTVARAJ“**

Rok za dostavljanje ponuda je 7 (sedam) dana od dana prvog objavljivanja poziva na web stranici kantona i sredstvima javnog informisanja, tj. do 29.12.2023. godine u 16,00 sati.

Broj: 04-11-2982/23

Goražde, 22.12.2023. godine

 **M I N I S T A R**

 ***Zijad Briga***